open-index/open-wikipedia-markdown huggingface dataset:
Launois-sur-Vence

**Launois-sur-Vence** ass eng franséisch Uertschaft a Gemeng am Departement Ardennes an der Regioun Grand Est.

Se läit am Dall vun der Vence engem Niewefloss vun der Meuse déi do op der Grenz mat Dommery hir Quell huet. 
## Biller
 
Relais poste chevaux Launois-sur-Vence Ardennes France 02.JPG|Postrelais
Launois-sur-Vence (Ardennes) église Saint-Etienne.JPG|D'Kierch Saint-Etienne
Launois-sur-Vence (Ardennes) mairie, bureau de poste.JPG|D'Märei an de Postbureau
NGC 6118

Den **NGC 6118** ass eng Spiralgalaxie am Stärebild Serpens. Si läit ongeféier 73 Millioune Liichtjoer vun der Äerd ewech.D'Galaxie gouf de 14. Abrëll 1785 vum däitsch-britteschen Astronom Friedrich Wilhelm Herschel entdeckt.

## Kuckt och

## Um Spaweck

* ESO
Pierre Massimi

De **Pierre Massimi**, gebuer de 27. Juli 1935 zu Calenzana op Korsika, a gestuerwen den 11. Oktober 2013 zu Bastia, war e franséische Schauspiller.

## Filmographie

### Kino (Auswiel)
* 1961: *Le triomphe de Michel Strogoff* - Regie: Viktor Tourjansky
* 1961: *[[Les amours célèbres]]* - Regie: Michel Boisrond
* 1962: *Transit à Saïgon* - Regie: Jean Leduc
* 1966: *[[Pas de panique]]* - Regie: Sergio Gobbi
* 1967: *Le conseguenze*- Regie: Sergio Capogna
* 1967: *L'étrangère* - Regie: Sergio Gobbi
* 1967: *[[La grande sauterelle]]* - Regie: Georges Lautner - Haaptacteuren: Mireille Darc, Hardy Krüger
* 1970: *[[Un condé]]* - Regie: Yves Boisset
* 1983: *Flics de choc* - Regie: Jean-Pierre Desagnat
* 1992: *[[Nous deux]]* - Regie: Henri Graziani - Haaptacteuren: Philippe Noiret, Monique Chaumette

## Um Spaweck
Metronym

E **Metronym** (vu gr. μήτηρ mētēr) oder latiniséiert **Matronym** (vu mater) ass e Bestanddeel vun enger Persoun hirem perséinlechen Numm, dee Bezuch hëlt op de Virnumm vun där Persoun hirer Mamm, Groussmann oder enger anerer weiblecher Uranin. Metronymer änneren domat logescherweis vu Generatioun zu Generatioun. Et ass de weiblechen Äquivalent vum Patronym.

A patriarchalesche Gesellschafte wéi dat an Europa de Fall ass si Metronymer ganz seelen. Si koumen emol vir, wann engem Kand sengem Papp säin Numm onbekannt war oder wa seng Mamm ganz besonnesch faméis oder mächteg war.

E gutt Beispill ass am Arabeschen den Numm vu Jesus, *Isa ibn Maryam*, wat Jesus Jong vum Maria heescht. De Koran gëtt nämlech beim Jesus kee Papp un.

Gängeg Familljenimm zu Lëtzebuerg, déi op e Metronym zeréckginn, sinn z.&nbsp;B. Margue oder Grethen (allebéid > Margréit).
Birjuljowo

**Birjuljowo** bezeechent:

* e Staddeel am Südleche Verwaltungsbezierk vu Moskau: Birjuljowo-West,
* e Staddeel am Südleche Verwaltungsbezierk vu Moskau: Birjuljowo-Ost,
* eng Eisebunnsstatioun op der Linn vun der Pawelezer Richtung vun der Moskauer Eisenbunn: Birjuljowo-Towarnaja,
* eng weider Eisebunnsstatioun op der selwechter Linn, direkt südlech vun där éischter: Birjuljowo-Passajirskaja.
Birjuljowo Sapadnoje

**Birjuljowo Sapadnoje** (*Birjuljowo-West*) ass e Quartier (Rajon) am Südleche Verwaltungsbezierk vu Moskau. E läit just nërdlech vun der Réngautobunn MKAD, tëscht der Warschawskoje Schosse an dem Staddeel Tschertanowo Jujnoje am Westen a Birjuljowo Wostotschnoje am Osten. Op enger Fläch vun 8,51&nbsp;km2 hunn den 1. Januar 2010 eng 82.600 Leit gelieft.

D'ëstlech Grenz vum Rajon gëtt duerch d'Pawelezer Linn vun der Moskauer Eisenbunn gebilt, mat den zwou Statioune Birjuljowo-Towarnaja a Birjuljowo-Passajirskaja.

International an d'Press ass dëse Staddeel geroden, wéi an der Nuecht vum 10. op den 11. Oktober 2013 e 25 Joer ale Russ, dee seng Frëndin beschütze wollt, vun engem Mann, deen aus Zentralasien oder dem Kaukasus koum, néiergestach gouf, an dunn den 13. Oktober 2013 eng 1.000 rosen Demonstrante Vergeltung gefuerdert hunn andeems se sech stongelaang Stroosseschluechte mat der Police geliwwert hunn.

## Um Spaweck
Tschertanowo Zentralnoje

**Tschertanowo Zentralnoje** ass e Quartier (Rajon) am Südleche Verwaltungsbezierk vu Moskau. E läit tëscht de Staddeeler Tschertanowo Sewernoje am Norden an Tschertanowo Jujnoje am Süden. Op enger Fläch vu 6,52&nbsp;km2 hunn den 1. Januar 2010 eng 112.000 Leit gelieft.

An Nord-Süd Richtung verlafen d'Warschawskoje Schosse an déi gro Linn (9) vun der Moskauer Metro, mat de Statioune Jujnaja a Prajskaja.

## Um Spaweck
Warcq (Ardennes)

**Warcq** ass eng franséisch Uertschaft a Gemeng am Departement Ardennes am Grand Est.
## Biller

Warcq (Ardennes) nom en verdure.JPG|An der Entrée vum Duerf
PSO J318.5-22

De **PSO J318.5-22** ass en Exoplanéit, dee kee Stär ëmkreest an doduerch e sougenannte *[[Planemo|kosmesche Vagabund]]* ass. Seng Mass ass ronn sechsmol méi grouss wéi déi vum Planéit Jupiter. De Planéit gehéiert zu der Beta-Pictoris-Beweegungsgrupp an ass ronn 80&nbsp;Liichtjoer vun der Äerd ewech. Den Alter vum Gasris gëtt op 12 Millioune Joer geschat. Well seng Mooswäerter net vun engem alles dominéierenden Zentralstär behënnert ginn, hoffen d'Wëssenschaftler ganz nei Erkenntnesser iwwer d'Genesis an d'Entwécklung vu jupiterähnleche Planéiten am Allgemeng an iwwer planetar Vagabunden am Speziellen.

De Planéit gouf 2013 bei de Koordinaten 21h 14m 8s (Rektaszensioun) an 22° 51' 36" (Deklinatioun) mat engem Pan-STARRS-Teleskop entdeckt.

## Kuckt och

Bekannt oder méiglech kosmesch Vagabunden:
*S Ori 52
*UGPS J072227.51-054031.2
*Cha 110913-773444
*CFBDSIR 2149-0403

## Um Spaweck
* Liu et al.: ''The Extremely Red, Young L Dwarf PSO J318-22: A Free-Floating Planetary-Mass Analog to Directly Imaged Young Gas-Giant Planets'', PDF, publizitéiert den 1. Oktober 2013
AB-Doradus-Beweegungskoup

Den **AB-Doradus-Beweegungskoup** huet ongeféier drësseg jonk Stären, déi sech a Bezuch op hire geschaten Alter vu 50 bis 119 Millioune Joer, hir Metallizitéit, an hir kollektiv Eegebeweegung gläichen.

Den *AB-Doradus-Beweegungskoup* ass ongeféier 20&nbsp;Parsec vun eis ewech an domat de sonnennächste Beweegungskoup. Mat néng Stären am Ëmkrees vun zéng Parsec, also eppes méi wéi 30&nbsp;Liichtjoer, bilt d'Stäresystem AB&nbsp;Doradus d'Kärregioun vum Beweegungskoup.

Seng méi kleng Komponente si gréisstendeels spéit K-Stären. Vill vun hinne kéinte sech nach weider ophëtzen oder sinn nach vu Stëbs ëmginn. Fir deen eppes méi alen HD&nbsp;40307, deen aacht Liichtjoer vum AB Doradus ewechläit, goufe scho sechs Exoplanéiten nogewisen.

Dëst System ass awer keen Deel vun der Beweegungsgrupp.

Duerch säi jonken Alter a seng kleng Distanz eegent sech den AB-Doradus-Beweegungskoup nieft de Regiounen ëm den TW&nbsp;Hydrae an de &beta;&nbsp;Pictoris ideal fir d'Sich no extrasolare Planéiten a fir d'Fuerschung vun der Genesis vu Planéitesystemer an hirer Entwécklung ëm jonk Stären. Mat den neisten Techniken däerft et méiglech sinn, eventuell Komponente bildlech festzuhalen.

## Kuckt och
La Francheville

**La Francheville** ass eng franséisch Uertschaft a Gemeng am Departement Ardennes am Grand Est
## Biller

La Francheville (Ardennes) mairie.JPG|D'Märei
La Francheville (Ardennes) église.JPG|D'Kierch
La Francheville (Ardennes) école.JPG|D'Schoul
La Francheville (Ardennes) monument aux mort.JPG|De Monument aux morts
HD 40307

Den **HD&nbsp;40307** ass en Haaptreiestär vun der Spektralklass K&thinsp;2.5 am Stärebild Pictor. Hie läit 41,8 Liichtjoer vun eis ewech. Bis elo konnte sechs Planéiten nogewise ginn, déi ëm den HD&nbsp;40307 kreesen. De Stär huet nach keen eegenen Numm, dofir gëtt seng Katalognummer aus dem Henry-Draper-Katalog als Bezeechnung gebraucht.

## Physikalesch Eegenschaften

Den HD&nbsp;40307 ass mat engem Radius vun 0,77 Sonneradien eppes méi kleng an och méi liichtschwaach wéi eis Sonn. Béid Stäre sinn Zwergstären. Mam K2.5 gehéiert de HD&nbsp;40307 awer zu enger spéiderer Spektralklass wéi eis Sonn mat G2. Dësen Ënnerscheed kënnt duerch déi géintiwwer der Sonn eppes méi kal Uewerflächentemperatur vun zirka 4500&nbsp;°C (4730 ± 50&thinsp;K) zustan.

Wéi d'Sonn ass den HD&nbsp;40307 en Haaptreienstär mat der Liichtkraaftklass&nbsp;V. Si sinn also an der stabiler Phas vum Waasserstoffbrennen. D'Ofwäichunge vun de physikalesche Parameteren tëscht dem HD&nbsp;40307 an der Sonn sind haaptsächlech duerch déi ënnerschiddlech Stäremass bedéngt. Dat spigelt sech och an der Lag vun de Stären zueneen op der Haaptrei zeréck. D'Mass vum HD&nbsp;40307 ass ongeféier 0,77 Sonnemassen. Dofir bleift de Stär ongeféier 15 bis 20 Milliarde Joer, a sou en ettlech Milliarde Joer méi laang wéi d'Sonn (11,4 Mrd. Joer), an der Haaptrei.

Um Enn vu sengem Liewe wäert de HD&nbsp;40307 säi Waasserstoff verbrauchen, an den Zoustand vun engem Roude Ris erreechen, dee seng Planéite verschlénge wäert, a schliisslech als Wäissen Zwerg endegt.

## Planéitesystem

Den HD&nbsp;40307 gëtt vun op d'mannst sechs Planéiten ëmkreest, déi déi virleefeg Bezeechnungen *HD&nbsp;40307&nbsp;b*, *HD&nbsp;40307&nbsp;c*, *HD&nbsp;40307&nbsp;d*, *HD&nbsp;40307&nbsp;e*, *HD&nbsp;40307&nbsp;f* an *HD&nbsp;40307&nbsp;g* kritt hunn. Et handelt sech dobäi bei allen ëm sougenannt Superäerden, dee klengsten dovun ass ongeféier véiermol sou schwéier wéi d'Äerd. Wéi d'Planéite genee beschafe sinn, ass nach onkloer.

Hir Mass gëtt mat der 4,2-facher, 6,7-facher an 9,4-facher Mass vun eiser Äerd uginn. Mat 4,3, 9,6, 20,4, 34,6 an 51,76 Deeg kreesen déi bannenzeg fënnef Begleeder vill méi séier ëm hire Stär wéi eise sonnennächste Planéit Merkur.

Déi dräi Exoplanéite ware mam Spektrograph *HARPS* um chileenesche La-Silla-Observatoire vun der Europäescher Organisatioun fir astronomesch Fuerschung op der südlecher Hemisphär (ESO) entdeckt ginn.

Duerch eng genee Miessung mat enger neier Method, déi natierlech Liichtschwankunge vum Stär vun de Signaler vu senge méiglechen Trabanten trennt, waren dräi weider Planéiten ze gesinn. Dee baussenzegen, den *HD&nbsp;40307&nbsp;g*, huet ongeféier déi siwefach Mass vun der Äerd a kreest an der habitabeler Zon ëm säi Stär. Aus deem Grond ass do méiglecherweis Waasser an eng Atmosphär ze fannen.

## Kuckt och

## Um Spaweck
*  Simbad-Eintrag zu HD 40307
*  HD 40307 an der Exoplanéiten-Enzyklopädie
* Dräi Superäerden ëm den HD 40307
Steph Rausch

D**'Steph Rausch**, gebuer 1983 zu Ettelbréck, ass eng lëtzebuergesch Molerin.

Nom Studium vun der visueller Kommunikatioun zu Oochen huet d'Steph Rausch ënner anerem a Kooperatioune mam Digital Kunstrasen a mat dem Kënschtlerkollektiv rauschpuppe geschafft. Nieft der Molerei ass d'Steph Rausch am Beräich Digital Art, Fotografie, Serigraphie, Collage, Textilkonscht a Graphik- & Webdesign aktiv.

2014 // Kënschtlerresidenz an den Annexen zu Buerglënster mat Eenzelausstellung "Standbilder". (Les Annexes // Centre de Création // Château Bourglinster)

## Kuckt och
* Lëscht vu lëtzebuergesche Konschtschafenden

## Um Spaweck
* Websäit vum Steph Rausch
* Websäit vu Rauschpuppe
Vendresse

**Vendresse** ass eng franséisch Uertschaft a Gemeng am Departement Ardennes an der Regioun Grand Est.
## Verkéier
### Strooss
D'Uertschaft ass iwwer zwou Departementsstroossen un de Stroosseverkéier ugeschloss, an zwar d'D333 an d'D12.
### Eisebunn
Bis uganks vum Zweete Weltkrich war Vendresse iwwer zwou Schmuelspuerbunnen un d'franséischt Eisebunnsnetz ugeschloss. Um Territoire vun der Gemeng waren dräi Halten an zwar Terron-lès-Vendresse a Vendresse op der Streck vu Poix-Terron op Raucourt an eng zu La Cassine op der Streck fir op Le Chesne.
### Schëffsverkéier
De Canal des Ardennes mécht d'Verbindung tëscht dem Canal de la Meuse mat Uschloss zu Pont-à-Bar an dem Canal latéral à l'Aisne mat Uschloss tëscht Vieux-les-Asfel an Neufchâtel-sur-Aisne.

## Biller

ChateauLaCassine08.jpg|D'Reschter vum Schlass zu La Cassine
Canal des Ardennes Ecluse La Cassine Canal des Ardennes 212.jpg|D'Schleis um Canal des Ardennes zu La Cassine
Vendresse station.jpg|Déi fréier Eisebunnshalt
NGC 2798

Den **NGC 2798** ass eng Balkespiralgalaxie am Stärebild Lynx. Den NGC&nbsp;2798 gouf de 14.&nbsp;Januar 1788 vum däitsch-britteschen Astronom Wilhelm Herschel entdeckt.
## Kuckt och
René Leboutte

De **René Leboutte**, gebuer 1954, ass e belsche Philosoph an Historiker.

Hien huet vun 1971 bis 1985 op der Universitéit Léck Philosophie a Geschicht studéiert an déi Studie mat engem Doktorat ofgeschloss.

Zanter Februar 2006 ass de René Leboutte *Professeur d'histoire de l'Europe contemporaine* op der Universitéit Lëtzebuerg. Hien ass ausserdeem am Kader vun der *Unité de recherches Identités Politiques Sociétés Espaces* (IPSE) fir de Fuerschungsprogramm iwwer europäesch *[[Governance]]* zoustänneg.

Seng Habilitatiounsthes aus dem Joer 1997 war iwwer d'Fuerschung vun der Uni Charles de Gaulle, Lille III. D'Schwéierpunkter vu senge Recherchë leien op der Geschicht vun der Ekonomie, an op där vun der Gesellschaft vum Enn vum 17. Joerhonnert bis haut, mam Schwéierpunkt um 19. an 20. Joerhonnert.

De René Leboutte ass Auteur vun ë.&nbsp;a. *Vie et mort des bassins industriels en Europe, 1750-2000* (1997) an der *Histoire économique et sociale de la construction européenne* (2008).

Hien ass och Administrateur an engagéierte Member vu verschiddene Gesellschaften, wéi zanter 1994 dem *[[Musée de la vie Walonne]]*, zu Léck.

## Aner Publikatiounen
* "Belgium, Luxembourg and the Steel Policy of the European Coal and Steel Community, 1952-2002", In: Rasch Manfred, Düwell Kurt (éditeurs), *Anfänge und Auswirkung der Montanunion auf Europa. Die Stahlindustrie in Politik und Wirtschaft*, Essen, Klartext, 2007, pp.&nbsp;31–54.

## Um Spaweck
*Dem René Leboutte seng Säit op der Uni Lëtzebuerg
*Une chaire Jean Monnet pour le professeur René Leboutte
*Jean Monnet-Lehrstuhl für Prof. René Leboutte
*Artikel iwwer d'Publikatioun vun "Histoire économique et sociale de la construction européenne"
Andreas Fickers

Den **Andreas Fickers**, gebuer 1971 zu Sankt Väit, ass e belschen Historiker.

Nom Lycée an der Belsch huet hie Geschicht, Philosophie a Soziologie op der RWTH Oochen an op der Universitéit vu Reims studéiert. Hien ass op Wëssenschafts- an Technikgeschicht spezialiséiert, sou wéi och op d'Mediegeschicht. Seng Dokterthees (2002) huet sech mam Theema vun der Standardiséierung vun der faarwescher Televisioun an Europa beschäftegt, eppes, wat allerdéngs näischt ginn ass.

2003 huet hien eng vergläichend Geschicht vun de Medie verëffentlecht.

## Berufflech Karriär
Vun 2003 bis 2007 war den Andreas Fickers Assistent-Professer fir d'Geschicht vun der Televisioun op der Universitéit Utrecht. Vun 2007 bis 2013 war hien associéierte Professer fir vergläichend Mediegeschicht op der Universitéit Maastricht.

Zanter September 2013 schafft hien op der Universitéit Lëtzebuerg als Professer fir Digitalgeschicht an Zäitgeschicht.

Den 1. Juni 2016 gouf bekannt, datt den Andreas Fickers als Direkter vum neigeschafenen Institut fir Zäitgeschicht virgesinn ass.

## Wierker

## Um Spaweck
* Dem Andreas Fickers seng Säit op der Uni Lëtzebuerg
Louis Chauvel

De **Louis Chauvel**, gebuer den 2. November 1967 zu Paräis, ass e franséische Soziolog a Professer op der Universitéit Lëtzebuerg.

Hien ass op d'Analys vun de soziale Strukturen a vum Generatiounswiessel spezialiséiert.

## Parcours
* 1985: franséische Baccalaureat C mat der Mentioun "très bien"
* 1985-1987: Classes préparatoires Math Sup a Spe M am Lycée Clemenceau zu Nantes
* 1987-1990: École Nationale de la Statistique et de l'Administration Economique (ENSAE)
* 1991: DEA Sozialwëssenschaften École normale supérieure-École des hautes études en sciences sociales
* 1997: Dokter vun der Soziologie op der Universitéit Lille I
* 1998: Dozent um Paräisser Institut d'Études Politiques (IEP)
* 2003: Titulaire vun der Habilitatioun fir Recherche ze maachen, vum Paräisser Institut d'Études Politiques
Phobos-Monolith

De **Phobos-Monolith** ass e Monolith um Mars-Mound Phobos.

De Phobos-Monolith ass en hellen Objet an der Géigend vum Stickney-Krater. Hie gëtt als "haushéije" Fiels bezeechent a wërft en opfällege Schiet. Hie gouf fir d'éischt vum Efrain Palermo entdeckt. D'Entdeckung gouf spéider vum Lan Fleming, engem Mataarbechter vum Johnson Space Center, bestätegt.

Vu wou de Monolith hierkënnt ass net bekannt; méiglecherweis handelt et sech ëm e Stéck Ausworfmaterial vun engem Aschlag um Marsmound.

D'Géigend ëm de Monolith gëtt als Landezon fir eng onbemannt kanadesch Raumfaartmissioun mam Numm PRIME (Phobos Reconnaissance and International Mars Exploration) a Betruecht gezunn. D'PRIME-Missioun soll aus engem Orbiter an engem Lander bestoen, déi de Mound a seng Geologie mat jee véier Instrumenter ënnersiche sollen. Et ass nach kee Startdatum fir d'Missioun genannt.

De Monolith ass op de Mars Global Surveyor-Biller SPS252603 an SPS255103 vun 1998 ze gesinn. De Monolith steet a kengem Zesummenhank zu engem Monolith um Mars, deen d'NASA als Beispill fir eng marsianesch Uewerflächestruktur identifizéiert hat.

## Kuckt och

* Mars Global Surveyor

## Um Spaweck

* Different Perspective with the whole moon
* USGS Mars Global Surveyor MOC Image 55103 - Browse Page Monolith Zoom
* Analysis in year 2000 by of Lan Fleming of SPS252603 and SPS255103
Vëlospist PC12

D****', och nach **Atertpist**, offiziell *Itinéraire cyclable de l'Attert*, ass eng vun den 41 Vëlosstrecke vum nationale Reseau zu Lëtzebuerg.

## Streck
D'PC12 ass 52,86&nbsp;km laang a féiert vu Péiteng op Colmer-Bierg a leeft zu engem groussen Deel iwwer den Tracé vun der fréierer Atertlinn. Den déifste Punkt (203,30 m) ass zu Colmer-Bierg an den héchsten (385,52 m) ass am Habschter Tunnel.

Se féiert laanscht oder duerch follgend Uertschaften: Péiteng, Uewerkäerjeng, Kënzeg, Grass, Koler, Klengbetten, Hoen, Stengefort, Äischen, Huewel, Näerden, Useldeng, Béiwen-Atert, Biissen, Colmer a Bierg.

Am Juli 2025 goufen d'Aarbechten ausgeschriwwen, fir tëscht Klengbetteng a Stengefort d'Pist iwwer en neien 3,6 km laangen Tracé ze féieren, dee ronn zur Halschent iwwer d'Bett vun der fréier Eisebunnslinn geet (dat bis dohin op deem Deelstéck net genotzt gouf). Weiderhi ginn 3 Iwwergäng iwwer staark befuere Stroosse méi sécher gemaach.

## Uschlëss un aner Pisten
D'Atertpist huet ënnerwee Uschlëss un aner Pisten:
* PC6 (Dräikantonspist) a PC8 (Pist vum Roude Buedem) zu Péiteng,
* PC13 (Pist Nicolas Frantz) zu Hoen,
* PC15 (Uelzechtpist) zu Colmer-Bierg,
* PC17 (Westpist) zu Näerden.

## Bemierkungen

## Biller

Schëld PC12, Béiwen-Atert-101.jpg
Luxembourg road signs E,7a (101) comm.jpg 
PC Atert Hoen-001.jpg
Piste cyclable de l'Attert (2).jpg
Piste cyclable de l'Attert (3).jpg
Habschter-Tunnel---w.jpg|Den Habschter Tunnel


## Um Spaweck

* D'PC12 op der Websäit vun de Ponts et chaussées
* Iwwersiichtkaart mat de Vëlospisten op der Websäit vu ProVelo
Mars Surveyor

De **Mars Surveyor** ass den Numm vun engem Mars-Fuerschungsprogramm vun der NASA. De *Mars Surveyor 1998 Orbiter*, spéider *[[Mars Climate Orbiter]]* genannt, gouf op eng Mars-Ëmlafbunn vu vill ze klenger Héicht geschoss a goung dorop hi verluer. D'Ursaach war en Ëmrechnungsfeeler vun SI-Eenheeten op amerikanesch Eenheeten. D'Sond *Mars Surveyor 1998 Lander*, och *[[Mars Polar Lander]]* genannt, hat och de Mars erreecht, vun hir konnten awer nom Antrëtt an d'Mars-Atmosphär keng Signaler méi empfaange ginn.

## Mars Surveyor 2001
De Programm *Mars Surveyor 2001* hat zwou Nofolgsonde virgesinn. De *Mars Surveyor 2001 Lander* mat engem Rover gouf deelweis gebaut, awer net gestart. De *Mars Surveyor 2001 Orbiter*, elo als *[[2001 Mars Odyssey]]* bezeechent, war de 7. Abrëll 2001 gestart. Zanter dem 19. Februar 2002 kartéiert hien erfollegräich d'Marsuewerfläch an déngt de Mars-Rover *[[Spirit (Rover)|Spirit]]* an *[[Opportunity]]* als Relaisstatioun fir d'Funkverbindung mat der Äerd.

Spéider goufen déi Deeler vun der deelweis fäerdeggebauter Landesond *Mars Surveyor 2001 Lander* zum Asaz an der Phoenix-Raumsond gebraucht, där hire Start de 4. August 2007 war an hir Missioun den 10. November 2008 opgehalen hat.

## Kuckt och

## Um Spaweck

* Mars Global Surveyor 1996
* Lëscht vun onbemannte Raumfaartmissiounen
Duccio Tessari

Den **Duccio Tessari**, gebuer als *Amadeo Tessari* den 11. Oktober 1926 zu Genua, a gestuerwen de 6. September 1994 zu Roum, war en italieenesche Filmregisseur an Dréibuchauteur.

Interessant Filmer vum Duccio Tessari sinn am Joer 1962 *[[Arrivano i titani]]* mam Giuliano Gemma an 1963 *[[Il fornaretto di Venezia (Film 1963)|Il fornaretto di Venezia]]*, mam Jacques Perrin a Michèle Morgan.

Hie war zanter 1972 mat der Schauspillerin Lorella De Luca bestuet.

## Filmographie
### Kino
#### als Regisseur
* 1962: *[[Arrivano i titani]]*, mam Pedro Armendáriz, Giuliano Gemma an Antonella Lualdi
* 1963: *[[Il fornaretto di Venezia (Film 1963)|Il fornaretto di Venezia]]*, mam Jacques Perrin, Michèle Morgan a Sylva Koscina
* 1964: *[[La sfinge sorride prima di morire - Stop Londra]]*, mam Tony Russel, Maria Perschy an Ivan Desny
* 1965: *Una voglia da morire*, mam Raf Vallone an Annie Girardot
* 1965: *Una pistola per Ringo*, mam Giuliano Gemma a Lorella De Luca
* 1965: *Il ritorno di Ringo*, mam Giuliano Gemma a Lorella De Luca
* 1966: *Kiss Kiss… Bang Bang*, mam Giuliano Gemma a Lorella De Luca
* 1967: *Per amore... per magia...*, mam Gianni Morandi a Rosemary Dexter
* 1968: *Meglio vedova*, mam Virna Lisi a Peter McEnery
* 1968: *[[I bastardi]]*, mam Rita Hayworth, Giuliano Gemma a Klaus Kinski
* 1969: *Vivi o preferibilmente morti*, mam Giuliano Gemma a Sydne Rome
* 1970: *Quella piccola differenza*, mam Pino Caruso an Juliette Mayniel
* 1970: *La morte risale a ieri sera*, mam Frank Wolff a Raf Vallone
* 1971: *Forza 'G' *, mam Riccardo Salvino 
* 1971: *Una farfalla con le ali insanguinate*, mam Helmut Berger 
* 1971: *Viva la muerte… tua!*, mam Franco Nero an Eli Wallach
* 1973: *Gli eroi*, mam Rod Steiger a Rosanna Schiaffino
* 1973: *Tony Arzenta*, mam Alain Delon a Richard Conte
* 1974: *L'uomo senza memoria*, mam Senta Berger a Luc Merenda
* 1974: *Tough Guys*, mam Lino Ventura an Isaac Hayes
* 1975: *Zorro*, mam Alain Delon an Ottavia Piccolo
* 1976: *La madama*, mam Christian De Sica 
* 1977: *Safari Express*, mam Giuliano Gemma an Ursula Andress
* 1978: *Das fünfte Gebot*, mam Helmut Berger an Udo Kier
* 1986: * Un centesimo di secondo*, mam Gustavo Thoeni an Antonella Interlenghi
* 1985: *Tex e il signore degli abissi*, mam Giuliano Gemma a William Berger
* 1986: Bitte lasst die Blumen leben, mam Klausjürgen Wussow an Hannelore Elsner
* 1990: *C'era un castello con 40 cani*, mam Peter Ustinov 
* 1992: *Beyond Justice*, mam Rutger Hauer an Omar Sharif

#### als Dréibuchauteur (Auswiel)
* 1961: *[[La vendetta di Ercole]]*, vum Vittorio Cottafavi
* 1961: *[[Maciste alla corte del Gran Khan]]*, vum Riccardo Freda

## Um Spaweck
Remilly-les-Pothées

**Remilly-les-Pothées** ass eng franséisch Uertschaft a Gemeng am Departement Ardennes an der Regioun Grand Est.

Wéi 2011 de Parc naturel régional des Ardennes entstanen ass, war Remilly-les-Pothées eng vun de Grënnungsgemengen.

Zu der Gemeng gehéieren nach déi zwou kleng Uertschafte *Bolmont* an *Hardoncelle* mat sengem Schlass. 
## Biller

Remilly-les-Pothées monument-aux-morts et église fortifiée 1.jpg|Déi befestegt Kierch an de Monument aux morts
Remilly-Les-Pothees (08 Ardennes) - Église Saint-Martin - Photo Francis Neuvens lesardennesvuesdusol.fotoloft.fr.JPG|D'Kierch vu vir gesinn.
Château Rémilly-les-Pothées Ardennes France.jpg|D'Schlass vu Remilly-les-Pothées
FR-08-Hardoncelle.JPG|D'Schlass vun Hardoncelle 


## Um Spaweck
Barnard 86

De **Barnard 86** ass en Donkelniwwel, respektiv eng Bok-Globul, ee raimlech enk begrenzten Deel vun enger Moleküllwollek, an deem Stäre gebuer kënne ginn. E läit am Stärebild Sagittarius an ass ongeféier 1950 Liichtjoer vun eisem Sonnesystem ewech. Ëm d'Donkelwollek steet de Stärekoup NGC 6520.

D'Katalogbezeechnung vun der Donkelwollek geet drop zeréck, well den Astronom Edward Emerson Barnard si 1919 a säi Katalog vun donkelen Niwwelen opgeholl huet.

## Kuckt och

* NGC 6520
* Donkelniwwel

## Um Spaweck
* Barnard Katalog
Erika Stucky

D**'Erika Stucky**, gebuer 1962 zu San Francisco, ass eng Schwäizer-amerikanesch Jazzmusekerin an Akkordeonspillerin. Hire Genre kann een als *Experimental-Jazz* bezeechnen.

Wéi d'Erika Stucky 9 Joer al war, ass si mat hiren Elteren op Mörel am Kanton Wallis geplënnert. Si huet zu Paräis an zu San Francisco hir Ausbildung gemaach. Doropshin huet si am Laf vun der Zäit verschidden Jazz-Ensembele matgegrënnt: *The Sophisticrats, Bubble-Town, Concert Jazz Band, Mrs Bubble & Bones, Stucky & Roots, Roots of Communication*. Mat den Jazzmuseker Christy Doran, Fredy Studer a Kim Clarke huet si den Ensembel Jimmy-Hendrix-Project gegrënnt.

## Alben
* *We Love You* The Sophisticrats FunKey, 1990
* *Bubbles & Bones* Traumton Records, 2001
* *Lovebites* Traumton Records, 2003
* *Princess* Traumton Records, 2005
* *Suicidal Yodels* Traumton Records, 2007
* *Stucky Live 1985-2010.* Traumton Records, 2011
* *Black Widow* Traumton Records, 2013

## D'Erika Stucky zu Lëtzebuerg
D'Erika Stucky war schonn en ettlech Kéieren zu Lëtzebuerg, ënner anerem den 9. Abrëll 2011 an der Philharmonie Lëtzebuerg an de 14. Oktober 2013 am Centre Culturel Opderschmelz zu Diddeleng.

## Um Spaweck
* Websäit vun der Erika Stucky
NGC 6520

Den **NGC 6520** ass en oppene Stärekoup am Stärebild Sagittarius. Seng visuell Magnitude ass +7,60&nbsp;mag a säi Wénkelduerchmiesser ass 6'. Den NGC 6520 gouf de 24. Mee 1784 vum däitsch-britteschen Astronom Wilhelm Herschel entdeckt.

## Kuckt och
MPG/ESO-2,2-m-Teleskop

Den **MPG/ESO-2,2-m-Teleskop** (engl. *MPG/ESO 2.2 m Telescope*) ass e Spigelteleskop vum ESO op enger Ritchey-Chrétien-Montéierung mat 2,2 Meter Apertur um La-Silla-Observatoire am Chile. Et gouf 1983 vun der Firma Zeiss gebaut, an ass zanter 1984 a Betrib. D'Max-Planck-Institut für Astronomie *MPIA* mat Sëtz zu Heidelberg, als Deel vun der Max-Planck-Gesellschaft *MPG* huet dem Europäesche Südobservatoire d'Teleskop op onbestëmmt Zäit geléint. D'Observatiounszäiten um Teleskop ginn tëscht MPIA an ESO opgedeelt, wärend de Betrib an den Ënnerhalt an der Verantwortung vun der ESO leien. Den Teleskop steet op enger Héicht vun 2.335&nbsp;m.

## Instrumenter

Dat optescht an Noinfrarout- Teleskop ass mat dräi Instrumenter ekipéiert:

***Wide Field Imager**
***GROND**, de *Gamma-Ray Burst Optical/Near-Infrared Detector*, mat deem een d'Gammablëtzer erfuerscht, déi warscheinlech energieräichst Energieausbréch am ganzen Universum
***FEROS**, en héichopléisende Spektrograph, fir detailléiert Studie vun de Stären

## Observatiounen

Am November 2010 gouf mat deem Teleskop den HIP 13044 b entdeckt, e jupiter-änleche Planéit, a fréiere Stär deen aus enger Zwerggalaxie staamt, déi vun eiser Heemechtgalaxie absorbéiert gouf.

## Galerie

Fichier: Orion Nebula MPG ESO 2.2-metre telescope at the La Silla Observatory.jpg|Bild vum Orion Niwwel opgeholl nat der "Wide Field Imager"-Kamera um MPG/ESO-2,2-Meter-Teleskop
Fichier: Wide Field Image of the Jewel Box.jpg|Bild vum NGC 4755 opgeholl mam Wide Field Imager um MPG/ESO-2,2-Meter-Teleskop
Fichier: Lagoon Nebula (ESO).jpg|Foto vum Lagunenniwwel mat Hëllef vum Wide Field Imager
Fichier: Tarantula Nebula and its surroundings.jpg|Eng Ee-Quadrat-Grad-Foto vumTarantelniwwel a senger Ëmgéigend, baséierend op Fotoe vum Wide Field Imager
Fichier: Lso-eso-mpg-2p2-96.jpg|Den MPG/ESO-2,2-Meter-Teleskop a senger Kuppel am Joer 1996
Fichier: La Silla Aerial View.jpg|Loftbild vu La Silla


## Kuckt och
Rover (Raumfaart)

E **Rover** ass an der Raumfaart e bemannt oder teleguidéiert motoriséiert Landgefier, dat dozou déngt, friem Himmelskierper auszefuerschen. Bis elo goufe Rover nëmmen um Äerdmound an um Mars agesat, an zwar vun der Sowjetunioun, den USA a China. Déi dauerhaft Energieversuergung vun de Gefierer gëtt entweeder mat Solarzellen (Lunochod an Mars-Rover bis Baujoer 2004) oder mat Radionuklidbatterië wéi am Mars Science Laboratory, gemaach.

## Äerdmoundrover
### Gestart

* Lunochod 1 – sowjetesche Moundrover, Start den 10. November 1970 mat enger Proton-K/Block-D-Rakéit
* Lunar Roving Vehicle – grousse Rover fir den Transport vun Astronaute vun der Apollo Missiounen, manuell vun Astronaute gesteiert, am Asaz 1971/1972 bei der Apollo 15-, 16- a 17-Missioun
* Lunochod 2 – weider sowjetesche Moundroveren, Start den 8. Januar 1973 och mat enger Proton-K/Block-D-Rakéit
* Yutu ("Hues aus Jade"), gelant de 14. Dezember 2013 vun der chineesescher Raumsond Chang'e-3.
* Asimov – däitsche Moundrover vun der Part-Time Scientists, Start am Joer 2014
* Chandrayaan-2 – indesche Moundmissioun, gestart 2019, de Landemodul Vikram ass um Mound erofgehall a futtigefuer.

## Mars-Rover

### Gestart
* Rover vun de sowjetesche Mars-Raumsonden
** Mars 2 – Landung de 27. November 1971, beim Opprall zerstéiert
** Mars 3 – Landung den 2. Dezember 1971, Lander verstommt no 20&nbsp;Sekonnen, Rover koum net zum Asaz
* Sojourner – klenge Rover vun der Mars Pathfinder-Missioun, Landung de 4.Juli 1997
* Duebelmissioun Mars Exploration Rover
** Spirit – *Mars Exploration Rover* (MER-A), Landung am Krater Gusev de 4. Januar 2004, leschte Funkkontakt den 22. Mäerz 2010
** Opportunity – (MER-B), Landung am Meridiani Planum de 25. Januar 2004, nach a Betrib
* Curiosity – gréissten US-Marsrover mat nuklearer Energieversuergung (RTG), gestart de 26. November 2011, gelant de 6. August 2012 am Gale-Krater

### Geplangt
* ExoMars – europäesche Marsrover, Start viraussiichtlech 2016

## Kuckt och

## Um Spaweck

*  NASA: Mars Exploration Rover Mission
*  Planetary Society: Mars Exploration Rovers
Mars-Rover

E **Mars-Rover** ass en teleguidéiert Gefier (kuckt Rover) fir d'Erfuerschung vum Mars. De Rover ass mat verschiddene Moossinstrumenter ausstafféiert.

Wärend der ganzer Fuerschungszäit vum Planéit Mars gouf et véier erfollegräich Missioune mat Mars-Roveren. Vun hinne sinn am Ament deen am Juli 2003 gestarte Rover Opportunity an de Mars Science Laboratory *Curiosity* aktiv (August 2013). Mars-Rovere ginn, resp. goufe iwwer Funk vun der Äerd aus gesteiert, hunn zum Deel och autonom Fäegkeeten a senden hir Moossresultater op d'Äerd.

## Gestart Mars-Roveren
* D'Lander vun de sowjetesche Raumsonde Mars&nbsp;2 a Mars&nbsp;3 ware mat Mars-Rover vum Typ PROP-M ekipéiert. D'Landung vu Mars&nbsp;2 war de 27.&nbsp;November 1971mësslongen, de Lander war op d'Marsuewerfläch gestierzt. D'Landung vu Mars&nbsp;3 war den 2.&nbsp;Dezember 1971 gegléckt, awer de Funkkontakt war no wéinege Sekonnen ofgebrach, soudatt och hei de Rover net zum Asaz koum.
* Sojourner, den éischten erfollegräiche Mars-Rover, hat am Kader vum NASA-Programm Mars Pathfinder vum 4.&nbsp;Juli bis de 27.&nbsp;September&nbsp;1997 geschafft. 
* Spirit an de baugläiche Opportunity waren am Januar 2004 um Mars gelant. Vum 22.&nbsp;Mäerz 2010 u konnt kee Kontakt méi zum Rover Spirit hiergestallt ginn. D'NASA hat dorophin de 25.&nbsp;Mee 2011 d'Kontaktversich agestallt. Trotzdeem ass dee sechs Joer dauernden Asaz vum Spirit an d'Tatsaach, datt Opportunity nach ëmmer voll funktiounsfäeg ass, bemierkenswäert, well déi geplangt Liewensdauer vu béide Rover nëmme vir ronn dräi Méint virgesi war.
* De Mars Science Laboratory *Curiosity* ass e Mars-Rover vun der NASA. De Start war de 26.&nbsp;November&nbsp;2011. D'Marslandung war de 6.&nbsp;August&nbsp;2012 erfollegräich.

## Geplangte Mars-Rover
* ExoMars ass e Mars-Rover vun der Europäescher Weltraumorganisatioun. D'Landung um Mars ass fir d'Joer 2018 geplangt.
* Bei der kollektiver Missioun vun ESA an NASA Mars Sample Return gëtt och e Mars-Rover agesat. De Start ass fir d'Joer 2018 geplangt.

## Kuckt och

* Aurora-Programm
* Chronologie vun de Marsmissiounen

## Um Spaweck
Clube de Regatas do Flamengo

De **Clube de Regatas do Flamengo**, meeschtens einfach **Flamengo** genannt, ass e brasilianesche Foussballveräin zu Rio de Janeiro. De Veräi gouf 1895 gegrënnt. En huet aachtmol de brasilianesche Foussballchampionnat gewonnen, fir d'lescht 1981. Op internationalem Plang huet en am Joer 1981 d'Intercontinental Cup gewonnen.

## Victoiren
* Brasilianesch Meeschterschaft: 1980, 1982, 1983, 1987, 1992, 2009, 2019, 2020
* Brasilianesche Pokal: 1990, 2006
* Brasilianesche "Cup of Champions": 1991
* FIFA Clubweltmeeschterschaft: 2001
* Copa Libertadores: 1981
* Intercontinental Cup: 1981

## Um Spaweck
* Offiziell Websäit vu Flamengo
Ed Lauter

Den **Ed Lauter**, gebuer als *Edward Matthew Lauter II* den 30. Oktober 1938 zu Long Beach, New York, a gestuerwen de 16. Oktober 2013 zu Los Angeles, war en US-amerikanesche Schauspiller.

## Filmographie
### Kino (Auswiel)
* 1972: *[[The Magnificent Seven Ride!]]* - Regie: George McCowan
* 1972: *The New Centurions* - Regie: Richard Fleischer
* 1972: *Bad Company* - Regie: Robert Benton
* 1972: *Rage* - Regie: George C. Scott
* 1973: *The Last American Hero* - Regie: Lamont Johnson,
* 1974: *The Longest Yard* - Regie: Robert Aldrich
* 1975: *[[Breakheart Pass (Film)|Breakheart Pass]]* - Regie: Tom Gries
* 1975: *French Connection II* - Regie: John Frankenheimer
* 1976: *[[Family Plot]]* - Regie: Alfred Hitchcock
* 1976: *[[King Kong (1976)|King Kong]]* - Regie: John Guillermin
* 1981: *Death Hunt* - Regie: Peter R. Hunt
* 1983: Cujo - Regie: Lewis Teague
* 1983: *Eureka* - Regie: Nicolas Roeg
* 1983: Hardcastle & McCormick (Pilotfilm)
* 1985: *Death Wish III* - Regie: Michael Winner
* 1986: *Youngblood* - Regie: Peter Markle
* 1989: *Fat Man and Little Boy* - Regie: Roland Joffé
* 1989: *[[Born on the Fourth of July]]* - Regie: Oliver Stone
* 1990: *My Blue Heaven* - Regie: Herbert Ross
* 1996: *Mulholland Falls* - Regie: Lee Tamahori
* 2004: *Seabiscuit* - Regie: Gary Ross
* 2006: *[[Seraphim Falls]]* - Regie: David Von Ancken
* 2006: *The Lost* - Regie: Chris Sivertson
* 2007: *The Number 23* - Regie: Joel Schumacher
* 2008: Cold Case – (Cold Case, TV-Serie, Episoden 6x7)
* 2011: *[[The Artist]]* - Regie: Michel Hazanavicius
* 2012: *Trouble with the Curve* - Regie: Robert Lorenz
* 2012–2013: Shameless (TV-Serie, 4 Episoden)
* 2014: *[[The Town That Dreaded Sundown (Film 2014)|The Town That Dreaded Sundown]]* - Regie: Alfonso Gomez-Rejon
* 2016: Chief Zabu - Regie: Neil Cohen a Zack Norman

## Um Spaweck
Editus

**Editus Luxembourg SA** ass eng lëtzebuergesch Aktiegesellschaft déi am Kommunikatiounsberäich aktiv ass an ënner anerem d'Telefonsbuch publizéiert. D'Firma gehéiert zu 89,92 % der Lëtzebuerger Post an zu 10,08 % der franséischer Entreprise Solocal.

Editus gouf 1974 als *Edition Kompass Luxembourg [[Sàrl]]* gegrënnt. 1980 ass déi éischt Editioun vum Telefonsbuch Kompass mat professionelle Kontaktdate fir Entreprisen erauskomm. Dräi Joer méi spéit gouf déi éischt *Ligne Bleu*, déi haiteg *Giel Säiten*, verëffentlecht. 1991 huet d'Entreprise den Numm *Editus Sàrl* ugeholl, d'Joer drop ass den Annuaire fir d'Europaregioun Saar-Lor-Lux virgestallt ginn. Zur SA ass Editus 1995 ënner dem Kontroll vun der Lëtzebuerger Post an Eurodirectory ginn.

D'Mark Kompass ass 1998 verkaaft ginn, a mam Informatiounsportal *Luxweb* huet Editus 1999 och ugefaange sech um Internet z'etabléieren. D'online Telefonsbuch gëtt et zanter 2000. Haut gëtt et d'Telefonsbuch op editus.lu a véier Sproochen (Lëtzebuergesch, Franséisch, Däitsch an Englesch), op deem 2009 am Duerchschnëtt 522.600 Recherchë pro Mount gemaach goufen. Zousätzlech gëtt d'Telefonsbuch och nach am Pabéierformat verëffentlecht; déi zwee Bicher Editus Tel an Editus Pro sinn 2012 zesummen 200.000-mol verdeelt ginn. Editus geréiert nach eng Rei aner Internetportaler a bitt nach aner Servicer un (myeditus, habiter.lu, good-deals.lu, Made in Luxe, etc).

2011 sinn d'Büroe vun der Entreprise vun der Gliesener Strooss am Stater Garer Quartier, wou si zanter 2000 etabléiert war, a vu Bartreng am neie Sëtz zu Keel zentraliséiert ginn.
Westerlund 1-26

**Westerlund 1-26**, ofgekierzt **W26**, ass dee bis elo véiertgréisste bekannte Stär am Universum. E gouf am Joer 1998 vum Bengt Westerlund entdeckt, a steet am Stärekoup Westerlund 1 (Stärebild Ara). En ass ronn 16.000 Liichtjoer vun eiser Äerd ewech a wäert bal als Supernova explodéieren.

Den Duerchmiesser vum W26 ass 1530-mol méi grouss wéi dee vun eiser Sonn.

## Kuckt och

* NML Cygni
* UY Scuti
* VY Canis Majoris

## Um Spaweck
* Gréisste bekannte Stär kuerz virun der Explosioun.html
Käerz

Eng **Käerz** ass e feste Block aus Wuess oder Paraffin, an deem eng Wick ageschloss ass déi ee mat Feier ufänkt. Käerze goufe fréier haaptsächlech benotzt fir ze liichten, hautdesgaags gi si vill fir Dekoratioune gebraucht oder bei rituelle Geleeënheeten.

Dacks hu Käerzen eng laang Zylinderform. Obwuel se haut bal net méi fir Beliichtungszwecker benotzt ginn, kann ee se nach zum Beispill a Kierchen, Privathaiser oder op Fester fanne fir eng entspaant oder feierlech Ambiance ze verbreeden.

Am Chrëschtentum bekannt Käerze sinn d*Dafkäerz*, d'Kommiounskäerz, d'Ouschterkäerz an d'Éiwegt Liicht.

## Um Spaweck
Betty Mars

D**'Betty Mars**, mat richtegem Numm *Yvette Baheux*, gebuer den 30. Juli 1944 zu Paräis, a gestuerwen den 20. Februar 1989 zu Suresnes, war eng franséisch Sängerin a geleeëntlech Schauspillerin.

## Liewen
Als jéngst Kand vun enger Famill mat zéng Kanner, huet d'Betty Mars scho fréi ugefaangen Danz an Akrobatik ze léieren. Mat 16 huet si ugefaangen a Revuen zu Paräis, duerno och zu Las Vegas an a Brasilien ze spillen.

Si huet Frankräich am Eurovision Song Contest 1972 zu Edinburgh mam Lidd *Comé comédie* vertrueden an ass domat op déi 11. vun 18 Plaze komm. Si huet och eng däitsch Versioun mam Titel *Komödiant der Liebe* verëffentlecht. Duerno huet si nach Duetter mam Mike Brant a mam Alain Barrière gesongen, an ass reegelméisseg an der Sendung *La Chance aux chansons* opgetrueden. An e puer Filmer huet si och Rollen iwwerholl. 

D'Héichzäit vun hirer Karriär war an den 1980er awer eriwwer an an hire leschte Joren ass si haaptsächlech a Cabareten opgetrueden. Hir lescht Single *C'est à quarante ans* ass 1987 erauskomm. 

Zwee Joer méi spéit, den 31. Januar 1989, am Alter vu 44 Joer, huet sech d'Betty Mars aus der Fënster vun hirer Wunneng am Paräisser Quartier La Défense geheit. No dräi Wochen am Koma ass si den 20. Februar gestuerwen a läit um neie Kierfecht vu Puteaux am Departement Hauts-de-Seine begruewen.

Um Ablack vun hirem Doud hat si eng 18 Joer al Duechter an huet getrennt vun hirem Partner gelieft.

## Discographie (net komplett)
### Albumen
1974: *Le café russe*
### Singelen
1971: *Monsieur l'étranger / Ça, c'était un homme *
1972: *Casino / L'accordéon c'est comme la mer*
1972: *Comé comédie / Mon café russe*
1973: *Gentleman / Écrivez-moi Monsieur*
1973: *Pardonne-moi Jésus / Demain chantera*
1973: *Un matin comme les autres / La chanteuse du dancing*
1975: *Bye Bye Blue Angel / Le voyageur*
1976: *Femme parmi les femmes* (mam Françoise Hardy)
1979: *Elle va chanter* (mam Alain Barrière)
197?: *Noël des marins* (mam Jack Mels)
197?: *Si tu connaissais Paris*
1987: *C'est à quarante ans / Auprès de toi*

## Filmographie
* 1973: *Musidora* - Regie: Jean-Christophe Averty - Haaptacteuren: Liliane Montevecchi, Michel Modo, Nicole Croisille (TV-Film)
* 1974: *[[Bons baisers... à lundi]]* - Regie: Michel Audiard - Haaptacteuren: Jean Carmet, Bernard Blier 
* 1975: *Emilienne* - Regie: Guy Casaril - Haaptacteuren: Pierre Oudrey, Nathalie Guérin
* 1981: *Les héritiers* - (TV-Serie) - Episoden: *Les femmes du lac*

## Quellen
* Biographie op Edina Music
* Discographie op Encyclopédisque a Rate Your Music

## Um Spaweck
Chronologie vun de Marsmissiounen

An dëser Lëscht sti chronologesch all d'Raumsonden, déi gestart goufe fir de Planéit Mars z'erreechen. Dobäi ginn och déi Raumsonde genannt, déi hiert Zil wéinst Feelfunktiounen oder anere Grënn net erreecht haten. Sonde mat renge Feelstarte sinn ageklamert. Verschidde vun der Sowjetunioun gestart a feelgeschloe Marsmissioune goufen (am Fall vum Erreeche vun der Äerdëmlafbunn) als Satellit bezeechent a kruten Decknimm wéi z.&nbsp;B.: Sputnik- oder Kosmos. Déi Sonden, déi d'Äerdëmlafbunn net erreecht hunn, kruten iwwerhaapt keng offiziell Bezeechnung. Si droen dofir Bezeechnungen, déi se vun internationalen Experte kruten, wéi z.&nbsp;B. Mars&nbsp;1960A.

De Grad vum Erfolleg ass an de Faarwe markéiert:

## Fazit
Vun 1960 bis Enn 2012 goufen 41 Raumsonden op de Mars geschéckt (Sond&nbsp;3, Rosetta an Dawn net matgezielt), dovu waren 19 sowjetesch/russesch, 19 amerikanesch, eng europäesch, eng japanesch an eng chineesesch (Huckepacknotzlaascht vun der russescher Marssond Fobos-Grunt). Dovu waren der nëmme 15 erfollegräich – 13 amerikanesch, eng sowjetesch (Mars&nbsp;5) an eng europäesch (Mars Express). 

## Kuckt och

* Chronologie vun de Moundmissiounen
* Lëscht vun onbemannte Raumfaartmissiounen

## Um Spaweck
* Bernd Leitenberger: Chronologie der Marsmissionen Teil 1, Teil 2
* extrasolar-planets.com – D'Erfuerschung vum roude Planéit
*  Hartmut Frommert: Mars Mission Launch Sequence 
* ESA-Vorstudie zu enger méiglecher ''Deimos Sample Return'' Missioun als Virleeferprojet zu Mars Sample Return
* marspages.eu (Iwwersiicht iwwer all Marsmissiounen)
Gambia-Koalitioun

**Gambia-Koalitioun** ass d'Bezeechnung vun enger Koalitiounssregierung aus LSAP, DP an déi gréng, déi zu Lëtzebuerg am Kader vun de Chamberwale vum 20. Oktober 2013 an den Diskussiounen iwwer d'Zesummesetzung vu Koalitiounen opkomm ass.

Als éischt gouf s'an engem *[[Luxemburger Wort|Luxemburger-Wort]]-*Artikel vum 16. Oktober 2013, deen e puer Deeg virun de Wale publizéiert gouf, gebraucht. Den Numm leet sech vun de Faarwen of, déi dës Parteie symboliséieren (Rout fir d'LSAP, Blo fir d'DP a Gréng fir déi gréng), an déi och esou am Fändel vu Gambia erëmzefanne sinn.

Den "Erfinder" vum Begrëff, de Journalist Christoph Bumb, schrouf fënnef Joer drop, wéi d'Verhandlungen ëm eng "Gambia&nbsp;II"-Regierung an d'Rulle koumen, datt dat ganzt éischter als Witz geduecht gewiescht wier, datt e gehofft gehat hätt, de Gebrauch vum Ausdrock géif ofhuelen, mee datt en hätt misse feststellen, datt en eng Zort Selbstleefer gi war.

### D'Logoe vun den 3 concernéierte Parteien

Fichier:LSAP.png
Fichier:DP.png
Fichier:Dei Greng.png


D'Iddi, Koalitiounen no hire Faarwen ze nennen, ass net nei; sou ginn oder goufen et z.&nbsp;B. an Däitschland Ausdréck wéi *Ampelkoalition* (déi dräi Faarwe vun der Verkéiersluucht) oder *Jamaika-Koalitioun* (no de Faarwe vum Jamaikanesche Fändel schwaarz, gréng a giel). An der Belsch, wou alt bis zu 6 Parteien an enger Koalitioun sinn, kommen nach méi exotesch Begrëffer fir Koalitiounen eraus, wéi *oranges bleues* (no enger Tintins-Geschicht) oder *olivier* (schwaarz-gréng-orange, wat zesummegemëscht eng Zort Oliv-gréng gëtt).
Rousegäertchen

D**'Place des Martyrs** ass eng Plaz an der Stad Lëtzebuerg, déi op Lëtzebuergesch besser ënner dem informellen Numm **Rousegäertchen** bekannt ass. Si läit südlech vum Péitrussdall am Garer Quartier. Laanscht d'nordëstlech Achs vun der Plaz leeft d'Avenue de la Liberté, ee vun den Haaptverkéiersweeër vun der Stad; am Südweste läit d'Zithastrooss (*[[Rue Sainte-Zithe]]*). Südëstlech an nordwestlech vun der Plaz verlafen d'Rue du Plébiscite, respektiv d'Rue de la Grève. Ëstlech vum Rousegäertchen an der Avenue de la Liberté, läit de fréiere Verwaltungssëtz vun der Arbed.

D'Plaz ass an den 1920er Joren ugeluecht ginn. Iwwer de Rousegäertche lafen dräi Weeër a Richtung Arbedsgebai zesummen, wou d'Bronzeskulptur "Mother and Child" (1983-84) vum brittesche Kënschtler Henry Moore steet. An den 1980er Jore gouf e Parkhaus ënner dem Rousegäertche gebaut.

## Um Spaweck
103P/Hartley

Den **103P/Hartley**, fréier bezeechent als **P/Hartley 2**, ass e kuerzperiodesche Koméit mat enger Ëmlafzäit vu 6,46 Joer. E gouf 1986 vum Malcolm Hartley mam *UK Schmidt Telescope* um Siding-Spring-Observatoire entdeckt.

## Observatioun a Fuerschung
Observatioune mam Spitzer-Weltraumteleskop am August 2008 hate gewisen, datt de Kär vum Koméit e Radius vun 0,57&nbsp;±&nbsp;0,08&nbsp;km an eng Albedo vun 0,028 huet.
D'Mass vum Koméit gëtt op ongeféier 3&nbsp;∙&nbsp;1011&nbsp;kg geschat. Wann de Kär net auseneebrécht oder mat engem aneren Objet zesummestéisst, wäert hie bei sengem aktuelle Masseverloscht nach ronn 100 Mol ze gesi sinn (dat si 700 Joer).

Den 20. Oktober 2010 war de Koméit op enger Distanz vun 0,12&nbsp;AE laanscht d'Äerd geflunn, nëmmen aacht Deeg viru sengem Perihelduerchgank (seng noost Distanz zu der Sonn) den 28. Oktober 2010. Wärenddeem konnt de Koméit mat enger visueller Hellegkeet vun ongeféier 5&nbsp;mag bei gudde Wiederbedingunge mat bloussem A am Stärebild Cygnus observéiert ginn.
Et gëtt ugeholl, datt den Hartley&nbsp;2 nom Duerchgank 2010 déi nächste Kéier den 20. Abrëll 2017 de Perihel duerchleeft.

D'Raumsond Deep Impact hat am Kader vun der EPOXI-Missioun den 103P/Hartley op enger Distanz vu 700&nbsp;km passéiert (4. November 2010).

## Kuckt och

* Koméitelëschten

## Um Spaweck

* Simulation vum JPL (Java) / Horizons Ephemeris
* 103P/Hartley 2&nbsp;magnitude plot for 2010
* Ausféierlech Infoen & Linksammlung, all Dag aktualiséiert
Malcolm Hartley

De **Malcolm Hartley**, gebuer de 15. Februar 1947 zu Bury am Lancashire an England, ass en australeschen Astronom.

Hien huet um Siding-Spring-Observatoire geschafft, wou en tëscht 1988 an 1997 dräi Asteroiden entdeckt huet.

Säi Bekanntheetsgrad krut hien duerch d'Entdeckung vun 13 Koméiten, woubäi hien der véier eleng entdeckt huet.

Den Asteroid (4768) Hartley gouf no him genannt.
## Entdeckt Objeten

## Kuckt och

* Koméitelëschten

## Um Spaweck
*  Lutz D. Schmadel: *Dictionary of Minor Planet Names*. 5th ed. Springer, Berlin 2003, ISBN 3-540-00238-3 deelweis ze gesi bei Google Book Search
Kierch Méchela

D**'Kierch zu Méchela** ass eng kathoulesch Kierch, déi zur Par Dikrich Le Bon Pasteur, zum Dekanat Zentrum an zu der Gemeng Buerschent gehéiert.

De Patréiner ass den hellege Wendelin, deem säi Fest den 20. Oktober gefeiert gëtt. Niewepatréiner ass den hellegen Donatus, deem säi Fest den 30. Juni gefeiert gëtt.

D'Kierch steet nieft der Bréck iwwer d'Eisebunnsstreck Lëtzebuerg-Ëlwen op der Kräizung vun der Haaptstrooss, der , mat dem CR379 (*Fléiberstrooss*).

Zur fréierer Par Méchela huet ausser der Parkierch vu Méchela och nach d'Filialkierch zu Lëpschent gehéiert.

D'Kierch vu Buerschent gouf de 26. Abrëll 2019 als nationaalt Monument klasséiert.
## Geschicht

## Mobiliar

Den 2. Mee 2019 gouf de Mobiliar vun der Kierch vu Buerschent als nationaalt Monument klasséiert.
## Klacken
Parkierch vu Méchela huet 3 Klacken aus dem Joer 1963 vun der Äifeler Klackegéisserei vu Brokscheid mat den Téin Si: *Maria* 450&nbsp;kg; re dièse: *Donatus* 265&nbsp;kg a mi: *Wendelin*190&nbsp;kg.

## Kuckt och
* Lëscht vu reliéise Gebaier zu Lëtzebuerg

## Um Spaweck

* D'Fënstere vun der Kierch zu Méchela op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''


Fichier:Kierch Méchela.jpg|D'Kierch vu Méchela vun der Südsäit
Fichier:Kierch Méchela-003.jpg|D'Kierch vu Méchela vun Oste gesinn
Fichier:Kierch Méchela Chouer.jpg|De Kierchechouer
Fichier:Kierch Méchela Priedegtstull.jpg|De Priedegtstull
Kierch Lëpschent

D**'Kierch zu Lëpschent** ass eng kathoulesch Kierch, déi zur Par Dikrich Le Bon Pasteur, zum Dekanat Zentrum an zu der Gemeng Buerschent gehéiert.

De Patréiner ass den hellege Willibrord, deem säi Fest de 7. November gefeiert gëtt.

D'Kierch steet op der Kräizung vum CR308 (*Tunnelstrooss*) mat der *Schoulstrooss*.

Zur fréierer Par Méchela huet ausser der Filialkierch vu Lëpschent och nach d'Parkierch vu Méchela gehéiert.

## Kuckt och
* Lëscht vu reliéise Gebaier zu Lëtzebuerg

## Um Spaweck

* D'Par Méchela op der Websäit vum Parverband Housen-Houschent
* D'Fënstere vun der Kierch zu Lëpschent op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Fichier:Kierch Lëpscht.jpg|D'Kierch vu Lëpschent
Fichier:Lëppschent Portal Kierch.jpg|Den Agank an d'Kierch
Fichier:Lëpscht Chouer.jpg|De Kierchechouer
Fichier:Lëpscht Haaptaltor.jpg|Den Haaptaltor